
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 28188 

Έγκριση κανονισμού προμήθειας υλικών και υπηρεσιών 
του Ο.Π.Α.Π. 

Η ΥΠΟΥΡΓΟΣ ΠΟΛΙΤΙΣΜΟΥ 
Σύμφωνα με τις διατάξεις; 

1 .α. Του Α.Ν. 397/68 «περί επανασυστάσεως της 
Γενικής Γραμματείας Αθλητισμού και των αρμοδιοτή¬ 
των αυτής». 

β. Του Ν. 1558/85 «Κυβέρνηση και Κυβερνητικά 
Όργανα». 

γ. Του Ν.Δ. 3865/58 «περί τροποποιήσεως και συ- 
μπληρώσεως της περί Εξωσχολικού Αθλητισμού Νό¬ 
μων σε συνδιασμό με τις διατάξεις του Ν. 391/74. 

2. Το άρθρο 38 του Ν. 2000/24.1.91. 

3. Την Υπουργική απόφαση 17588/2.11.76 περί 
εγκρίσεως του εσωτερικού κανονισμού οργανώσεως 
διαρθρώσεως και λειτουργίας εν γένει της εσωτερικής 
υπηρεσίας του Ο.Π.Α.Π. όπως τροποποιήθηκε και συ¬ 
μπληρώθηκε μεταγενέστερα». 

4. Την υπ’ αριθμ. Υ 1947/10.12.90 απόφαση του 
Πρωθυπουργού και της Υπουργού Πολιτισμού «Ανά¬ 
θεση αρμοδιοτήτων στον Υφυπουργό Πολιτισμού 
Ευάγγελο Μεϊμαράκη. 

5. Το υπ’ αριθμ. 15ο θέμα που περιέχεται στο υπ’ 
αριθμό 13/14.5.93 πρακτικό και το υπ’ αριθμ. 2 θέμα 
του 16/23.6.93 πρακτικού του Δ.Σ. του Ο.Π.Α.Π. τα 
οποία εγκρίθηκαν με τις υπ’αριθμ. 20214/2.6.93 και 
25946/5.7.93 αποφάσεις της Γενικής Γραμματείας 
Αθλητισμού, αποφασίζουμε: 


Εγκρίνουμε τον κανονισμό προμηθειών του Ο.Π.Α.Π. 
που ακολουθεί ως έχει: 

ΚΑΝΟΝΙΣΜΟΣ ΠΡΟΜΗΘΕΙΑΣ ΥΛΙΚΩΝ 
ΚΑΙ ΥΠΗΡΕΣΙΩΝ ΤΟΥ Ο.Π.Α.Π.. 

ΓΕΝΙΚΕΣ ΔΙΑΤΑΞΕΙΣ 

Άρθρο 1 

Ο Κανονισμός αυτός εκδίδεται σε εφαρμσγή του άρ¬ 
θρου 38 του Νόμου 2000/91. Με τον Κανονισμό αυτό 
καθορίζονται ο τρόπος και η διαδικασία προμήθειας 
υλικών και υπηρεσιών του Ο.Π.Α.Π. 

Άρθρο. 2 

Η ευθύνη της προμήθειας υλικών ή υπηρεσιών βαρύ¬ 
νει την Διεύθυνση περιουσίας του Ο.Π.Α.Π., η οποία 
και υποχρέούται να ενημερώνει τις Διευθύνσεις ή τα 
ανεξάρτητα Τμήματα, για την πραγματοπσίηση ή όχι 
της προμήθειας. Με ευθύνη της παραπάνω Διεύθυν¬ 
σης Περιουσίας μέσα στο μήνα Ιανουάριο κάθε έτους 
υποβάλλεται στον Συντονιστή Διευθυντή πίνακας των 
αναγκαιούντων για το έτος που διανύεται προμηθειών 
καθώς και προϋπολογισμός της δαπάνης αυτών. 

Άρθρο 3 

Διαδικασία προμηθειών 

1. Η Διεύθυνση ή το ανεξάρτητο Τμήμα που θέλει να 
προμηθευτεί υλικά ή υπηρεσίες, υποβάλλει αίτηση στη 
Διεύθυνση Περιουσίας του Οργανισμού, στην οποία 
αναφέρονται, τα υλικά ή οι υπηρεσίες που πρόκειται να 
προμηθευτεί, καθώς επίσης και οι ανάγκες που πρό¬ 
κειται να καλυφθούν. 

2. Σε περίπτωση που είναι απαραίτητη η σύνταξη 
διακήρυξης για πρόχειρο ή κανονικό διαγωνισμό, η 
Διεύθυνση ή το ανεξάρτητο Τμήμα που με αίτησή του 
γίνεται η προμήθεια υλικών ή υπηρεσιών, υποχρέούται 
να συμμετέχει στη σύνταξη της διακήρυξης με τη Διεύ¬ 
θυνση Περιουσίας του Ο.Π.Α.Π. 

Άρθρο 4 

1.. Ο Συντονιστής Διευθυντής ή ο νόμιμος αναπληρω¬ 
τής του μπορεί να πραγματοποιεί προμήθειες υλικών ή 
υπηρεσιών μέχρι του ποσού των τριακοσίων χιλιάδων 
(300.000) δραχμών, δυναμένου να αναπροσαρμοσθεί 
με απόφαση του Διοικητικού Συμβουλίου, με απευ¬ 
θείας εντολή στους προμηθευτές, μετά από εισήγηση 
των Προϊσταμένων των Διευθύνσεων και ανεξαρτήτων 
Τμημάτων. 

2. Η οριστικοπσίηση της δαπάνης για την πληρωμή 
και τη λογιστική καταχώριση, γίνεται στη περίπτωση 
αυτή μετά τη θεώρηση του Συντονιστή Διευθυντή ή του 
νόμιμου αναπληρωτή του και δεν απαιτείται απόφαση 
του Διοικητικού Συμβουλίου. 

Άρθρο 5 

Για προμήθεια υλικών ή υπηρεσιών πσυ η δαπάνη 
ανέρχεται από 300.000 δραχμές μέχρι 1.500.000 
δραχμές, διενεργείται πρόχειρος μειοδοτικός διαγωνι¬ 
σμός μετά από εντολή του Συντονιστή Διευθυντή ή του 
νόμιμου αναπληρωτή του. 

Η αρμόδια υπηρεσία του Οργανισμού, μέσα σε δέκα 
(10) ημέρες από τότε που έλαβε την εντολή, παραδίδει 
σφραγισμένες προσφορές που παρέλαβε στη Γραμμα- 
τεία της Επιτροπής Προμηθειών. 

Η Επιτροπή Προμηθειών αφού αξιολογήσει τις πρσ- 
σφορές, μέσα σε πέντε ημέρες από την παραλαβή 
τους, συντάσσει πρακτικό στο οποίο προτείνει την ανά¬ 
θεση της προμήθειας σε ένα από τσυς συμμετέχαντες. 
Το πρακτικό παραδίδεται στον Συντονιστή Διευθυντή ή 
τον νόμιμο αναπληρωτή του για έγκριση και εκτέ¬ 
λεση. 

Η οριστικοποίηση της δαπάνης και η λογιστική κατα¬ 
χώριση γίνεται με βάση το πρακτικό που υποβάλλεται 
στον Συντονιστή Διευθυντή ή τον νόμιμο αναπληρωτή 
του και δεν απαιτείται απόφαση του Διοικητικού Συμ¬ 
βουλίου. Ο φόκελλος του διαγωνισμού θα συνοδεύεται 
από υπηρεσιακή κατάσταση της Διεύθυνσης Περισυ- 
σίας, στην οποία θα αναφέρεται ο έλεγχος της αγοράς 
σε σχέση με το διαγωνισμό. 

Άρθρο 6 

Διαδικασία διαγωνισμών 

1. Η διακήρυξη που αφορά Δημόσιο μειοδοτικό δια¬ 
γωνισμό συντάσσεται από την Διεύθυνση Περιουσίας 
του Ο.Π.Α.Π., σε συνεργασία με την Διεύθυνση ή το 
Τμήμα που έχει ζητήσει με αίτησή τσυ την προμήθεια 
και προσυπογράφεται από τη Νομική Υηηρεσία του 
Οργανισμού. 

2. Στη διακήρυξη εκτός των άλλων περιέχονται υπο¬ 
χρεωτικά τα παρακάτω: 

α. Το είδος του διαγωνισμού. 


β. Το είδος, η ποσότητα και οι τεχνικές προδιαγρα¬ 
φές των υπό προμήθεια υλικών ή υπηρεσιών. 

γ. Ο χρόνος, ο τόπος και ο τρόπος παράδοσης των 
υλικών ή υπηρεσιών καθώς επίσης και ο χρόνος παρα¬ 
λαβής τους. 

δ. Το όνομα, η διεύθυνση, ο αρμόδιος υπάλληλος, ο 
αριθμός τηλεφώνου, η τηλεγραφική διεύθυνση και ο 
αριθμός τηλετύπου του Οργανισμού. 

ε. Η προθεσμία μέσα στην οποία οι ενδιαφερόμενοι 
μπορούν να ζητήσουν από τον Οργανισμό τα σχετικά 
έγγραφα. 

στ. Τα αρμόδια όργανα για την αποσφράγιση των 
προσφορών, η ημερομηνία, η ώρα και ο τόπος απο¬ 
σφράγισης, καθώς και τα πρόσωπα που δικαιούνται να 
παρίστανται. 

ζ. Το νόμισμα της προσφερόμενης τιμής. 

η. Ο τύπος, τα ποσοστά, το νόμισμα και ο χρόνος κα¬ 
τάθεσης των εγγυήσεων. 

θ. Ο τρόπος πληρωμής των υπό προμήθεια υλικών ή 
υπηρεσιών καθώς και το ποσοστό προκαταβολής κατά 
τη σύναψη της σύμβασης. 

ι. Τα στοιχεία και δικαιολογητικά που είναι απαραί¬ 
τητα για την εκτίμηση των σικονομικών και τεχνικών 
προϋποθέσεων των προμηθειών. 

ια. Τα κριτήρια για την αξιολόγηση των προσφορών 
και την κατακύρωση της προμήθειας. Στην περίπτωση 
που κριτήριο είναι η συμφερότερη προσφορά καθορί¬ 
ζονται και τα στοιχεία με βάση τα οποία γίνεται η αξιο¬ 
λόγηση της προσφοράς. 

Η απόκλιση απ’ αυτά συνεπάγεται χωρίς άλλο απόρ¬ 
ριψη της προσφοράς. 

Άρθρο 7 
Δημοσιότητα 

1. Η διακήρυξη του διαγωνισμού (περίληψη ουσιω¬ 
δών στοιχείων) δημοσιεύεται με ευθύνη της Διεύθυν¬ 
σης Περιουσίας σε δύο (2) τουλάχιστον ημερήσιες 
εφημερίδες των Αθηνών και εφόσον η προϋπολογι- 
σθείσα αξία εκτός του φόρου προστιθέμενης αξίας εί¬ 
ναι ίση ή μεγαλύτερη από την αντίστοιχη αξία σε δραχ¬ 
μές 200.000 Ευρωπαϊκών Λογιστικών Μονάδων ή άλ¬ 
λου ποσού που θα καθορίζεται εκάστοτε. Περίληψη 
της διακήρυξης αποστέλλεται για δημοσίευση στην 
Υπηρεσία Επισήμων Εκδόσεων των Ευρωπαϊκών Κοι¬ 
νοτήτων. 

2. Η δημοσίευση της περίληψης της διακήρυξης 
στον Ελληνικό τύπο δεν μπορεί να γίνει πριν από την 
ημερομηνία αποστολής της περίληψης της διακήρυξης 
στην Υπηρεσία επισήμων Εκδόσεων των Ευρωπαϊκών 
Κοινοτήτων. 

3. Η δαπάνη για την δημοσίευση περίληψης της δια¬ 
κήρυξης βαρύνει τον Ο.Π.Α.Π.. Όλα τα έγγραφα που 
απαιτούνται για την διενέργεια των διαγωνισμών και τη 

συμμετοχή τους σ’ αυτούς συντάσσονται στην Ελλη¬ 
νική γλώσσα. 

Άρθρο 8 

Προθεσμίες διαγωνισμών 

1. Στους ανοικτούς διαγωνισμούς 

Η προθεσμία για την διενέργεια του ανοικτού διαγω¬ 
νισμού δεν πρέπει να είναι μικρότερη των τριάντα έξη 
(36) ημερών από την ημερομηνία αποστολής της περί¬ 
ληψης της διακήρυξης στην Υπηρεσία Εκδόσεων των 
Ευρωπαϊκών Κοινοτήτων ή από την ημερομηνία δημο¬ 
σίευσής της στον Ελληνικό Τύπο, όταν δεν απαιτείται 
δημοσίευση στην Επίσημη Εφημερίδα των Ευρωπαϊ¬ 
κών Κοινοτήτων. 

Σε περιπτώσεις κατά τις οποίες επείγοντες λόγοι κα¬ 
θιστούν την προθεσμία αυτή ανεφάρμοστη τότε μπορεί 
να περιοριστεί, με απόφαση του Διοικητικού Συμβου¬ 
λίου του Οργανισμού, μέχρι είκοσι (20) ημέρες για τις 
προμήθειες των οποίων η προϋπολογιζόμενη αξία χω¬ 
ρίς τον φόρο προστιθέμενης αξίας είναι μικρότερη από 
την αντίστοιχη αξία σε δραχμές των διακοσίων χιλιάδων 
(200.000) Ευρωπαϊκών Λογιστικών Μονάδων. 

2. Στους κλειστούς διαγωνισμούς 

α. Η προθεσμία για την υποβολή αιτήσεων συμμετο¬ 
χής σε κλειστό διαγωνισμό δεν πρέπει να είναι μικρό¬ 
τερη των είκοσι μία (21) ημερών από την ημερομηνία 
αποστολής περίληψης της διακήρυξης στην Υπηρεσία 
Επισήμων Εκδόσεων των Ευρωπαϊκών Κοινοτήτων για 
δημοσίευση η από την ημερομηνία δημοσίευσής της 
στον Ελληνικό Τύπο, όταν δεν απαιτείται δημοσίευση 
στην Επίσημη Εφημερίδα των Ευρωπαϊκών Κοινοτή¬ 
των. 

Σε περιπτώσεις κατά τις οποίες επείγοντες λόγοι κα¬ 
θιστούν την προθεσμία αυτή ανεφάρμοστη τότε μπορεί 
να περιοριστεί με απόφαση του αρμόδιου Υπουργού ή 
του αρμοδίου για την διοίκηση του φορέα οργάνου, μέ¬ 
χρι δώδεκα (12) ημέρες. Για τον καθορισμό των προθε¬ 
σμιών αυτών συνυπολογίζονται οι ημερομηνίες της 
αποστολής περίληψης της διακήρυξης στην Υπηρεσία 
Επισήμων Εκδόσεων των Ευρωπαϊκών Κοινοτήτων ή 
της δημοσίευσης στον Ελληνικό Τύπο και της τελευ¬ 
ταίας ημερομηνίας για την υποβολή της αίτησης συμ¬ 
μετοχής. 

β. Στους προμηθευτές που έχουν επιλεγεί για την 
υποβολή προσφοράς, αποστέλλεται έγγραφη πρό¬ 
σκληση ταυτόχρονα και με τους ίδιους όρους. 

γ. Η προθεσμία για την υποβολή των προσφορών δεν 
πρέπει να είναι μικρότερη των είκοσι μία (21) ημερών, 
από την ημερομηνία αποστολής της έγγραφης πρό¬ 
σκλησης. Σε περιπτώσεις κατά τις οποίες επείγοντες 
λόγοι καθιστούν την προθεσμία αυτή ανεφάρμοστη 
τότε μπορεί να περιορισθεί με απόφαση του Διοικητι¬ 
κού Συμβουλίου του Οργανισμού μέχρι δέκα (10) ημέ¬ 


ρες από την ημερομηνία αποστολής της έγγραφης 
πρόσκλησης. Γ ια τον καθορισμό των προθεσμιών αυ¬ 
τών συνυπολογίζονται και οι ημερομηνίες της αποστο¬ 
λής της έγγραφης πρόσκλησης και της τελευταίας 
ημερομηνίας για την υποβολή της προσφοράς. 

δ. Εφόσον ζητηθούν εμπηρόθεσμα συμπληρωματι¬ 
κές πληροφορίες σχετικές με την συγκεκριμένη προ¬ 
μήθεια, αυτές παρέχονται έξη (6) τουλάχιστον ημέρες 
πριν από την ημερομηνία που έχει ορισθεί για την υπο¬ 
βολή των προσφορών. Οι συμπληρωματικές πληροφο¬ 
ρίες αποστέλλονται ή παραδίδονται το αργότερο τέσ¬ 
σερις (4) εργάσιμες ημέρες μετά την λήψη της σχετι¬ 
κής αίτησης. Σε περιπτώσεις κατά τις οποίες επείγο¬ 
ντες λόγοι καθιστούν την προθεσμία αυτή ανεφάρμο¬ 
στη, τότε μπορεί να ορισθεί σε τέσσερις (4) ημέρες 
πριν από την ημερομηνία που έχει ορισθεί για την υπο¬ 
βολή των προσφορών. 

Άρθρο 9 

Χρόνος και τρόπος υποβολής των προσφορών 

1. Όσοι επιθυμούν να λάβουν μέρος σε διαγώνισμά, 
πρέπει να καταθέσουν έγγραφες προσφορές στην Ελ¬ 
ληνική γλώσσα μέσα στην προθεσμία που ορίζεται από 
τη σχετική διακήρυξη ή πρόσκληση. 

2. Οι προσφορές παραλαμβάνοντάι από την αρμόδια 
υπηρεσία που διενεργεί τΟ διαγωνισμό. 

3. Αν από την διακήρυξη ή την πρόσκληση προβλέ- 
πεται ότι μαζί με την προσφορά πρέπει να· κατατεθούν 
και δείγματα του υλικού αυτά κατατίθενται πριν από 
τον διαγωνισμό στην υπηρεσία, η δε οριστική απόδειξή 
υποβάλλεται μαζί με τήν προσφορά. Κατάθεση δείγμα¬ 
τος δεν απαιτείται σε περίπτωση που έχει ήδη κατατε¬ 
θεί κατά την αξιολόγηση σε κλειστό διαγωνισμό. 

Άρθρο 10 
Προσφορές 
Χρόνος ισχύος αυτών 

1. Με ποινή να μην γίνουν αποδεκτές, οι προσφορές 
υποβάλλονται μέσα σε φάκελλο σφραγίσμένο, σε δύο 
(2) αντίγραφα. 

Μέσα στο φάκελλο προσφοράς τοποθετούνται όλα 
τα σχετικά με την προσφορά στοιχεία και ειδικότερα ως 
εξής: 

α. Σε περίπτωση που ο διαγωνισμός γίνεται με κριτή¬ 
ριο τη χαμηλότερη μόνο, τιμή, στον κυρίως φάκελλο 
προσφοράς τοποθετούνται όλα τα ζητούμενα δικαιο- 
λογητικά και η εγγύηση συμμετοχής. Τα τεχνικά στοι¬ 
χεία της προσφοράς τοποθετούνται σε χωριστό σφραρ 
γισμένο φάκελλο, μέσα στον κυρίως φάκελλο με την 
ένδειξη «ΤΕΧΝΙΚΗ ΠΡΟΣΦΟΡΑ». Τα οικονομικά στοι¬ 
χεία της προσφοράς τοποθετούνται σε χωριστό σφρα¬ 
γισμένο φάκελλο, επίσης μέσα στον κυρίως φάκελλο. 


6644 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ ΡΈΥΧΟΣ ΔΕΥΤΕΡΟ) 


με την ένδειξη «ΟΙΚΟΝΟΜΙΚΗ ΠΡΟΣΦΟΡΑ». 

β. Σε περίπτοίοη που ο διαγωνισμός γίνεται με κριτή¬ 
ριο τη συμφερότερη προοφορά, στον κυρίως φάκελλο 
πρόσφορός τοποθετούνται όλα τα ζητούμενα δικαιο- 
λογητικά και η εγγύηση συμμετοχής. Τα τεχνικά, κα¬ 
θώς και τα λοιπά στοιχεία της προσφοράς τοποθετού¬ 
νται σε χωριστό σφραγισμένο φάκελλο, μέσα στον κυ¬ 
ρίως φάκελο, με την ένδειξη «ΤΕΧΝΙΚΗ ΠΡΟ¬ 
ΣΦΟΡΑ». Τα οικονομικά στοιχεία της προσφοράς το¬ 
ποθετούνται σε χωριστό σφραγισμένο φάκελλο, επί¬ 
σης μέσα στον κυρίως φάκελλο με την ένδειξη «ΟΙΚΟ¬ 
ΝΟΜΙΚΗ ΠΡΟΣΦΟΡΑ». 

2. Οι φάκελλοι τεχνικής και οικονομικής προσφοράς 
θα φέρουν και τις ενδείξεις του κυρίως φακέλλου. 

3. Σε περίπτωση που τα τεχνικά στοιχεία της προ¬ 
σφοράς δεν είναι δυνατόν, λόγω μεγάλου όγκου, να το¬ 
ποθετηθούν στον κυρίως φάκελλο, τότε αυτά κατα¬ 
σκευάζονται ιδιαίτερα και ακολουθούν τον κυρίως φά¬ 
κελλο με την ένδειξη «ΠΑΡΑΡΤΗΜΑ ΠΡΟΣΦΟΡΑΣ» 
και τις λοιπές ενδείξεις του κυρίως φακέλλου. 

4. Οι προσφορές δεν πρέπει να έχουν ξέσματα, σβυ- 
σίματα, προσθήκες! διορθώσεις. Εάν υπάρχει στην 
προσφορά οποιαδήπρτε διόρθωσή, αυτή πρέπει να εί¬ 
ναι καθαρογραμμένη και μονογραμμένη από τον προ- 
σφέροντα, το δέ αρμόδιο όργανο παράλαβής και απο¬ 
σφράγισης των προσφορών πρέπει κατά τον έλεγχο να 
καθαρογράψει την τυχόν διόρθωση και να μονογράφει 
και να σφραγίσει αυτή. Η προσφορά απορρίπτεται όταν 
υπάρχουν ο’ αυτή διαρθώσεις οι οποίες καθιστούν 
ασαφή κατά την κρίση του οργάνου αξιολόγησης των 
προσφορών. 

5. Οι προσφορές χάρτόσημαίνονται σύμφωνα με τον 
νόμο περί χαρτοσήμου. Οι προσφορές που υποβάλλο¬ 
νται απευθείας από αλλοδαπούς προμηθευτές ταχυ- 
δρομικώς, δεν υπόκεινται οτην παραπάνω χαρτοσή¬ 
μανση. Οι προσφορές που υποβάλλονται από αλλοδα¬ 
πούς προμηθευτές μέσω εξουσιοδοτημένων εκπρο¬ 
σώπων τους οτην Ελλάδα θα είναι χαρτοσημασμέ- 
νες. 

6. Ο προσφέρων θεωρείται ότι αποδέχεται πλήρως 
και ανεπιφυλάκτως όλους τους όρους της διακήρυξης 
ή πρόσκλησης, εκτός εάν κατά περίπτωση στην προ¬ 
σφορά του ρητά αναφέρει τα σημεία εκείνα τα οποία 
τυχόν δεν αποδέχεται. Στην περίπτωση αυτή πρέπει ο 
προσφέρων να αναφέρει στην προσφορά του τους 
όρους της προσφοράς που είναι διαφορετικοί από τους 
όρους της διακήρυξής, προκειμένου να αξιολογη¬ 
θούν. 

Μετά την κατάθεση της προσφοράς δεν γίνεται απο¬ 
δεκτή αλλά απορρίπτεται ως απαράδεκτη κάθε διευ¬ 
κρίνιση, τροποποίηση ή απόκρουση όρου της διακήρυ- 
’ξης ή της πρόσκλησης-ή-της-προσφοράςΓ-'—- 

Διευκρινίσεις δίνονται μόνο όταν ζητούνται από αρ¬ 


μόδιο όργανο, είτε ενώπιόν του, είτε ύστερα από έγ¬ 
γραφο της Υπηρεσίας μετά απά σχετική γντομοδότηση 
του οργάνου. Σημειώνεται ότι, από τις διευκρινίσεις 
που δίνονται σύμφωνα με τα παραπάνω, λαμβάνονται 
υπόψη μόνο εκείνες που αναφέρονται στα σημεία που 
ζητήθηκαν. 

7. Οι προσφορές ισχύουν και δεσμεύουν τους προ¬ 
μηθευτές σαράντα (40) ημέρες από την επόμενη της 
διενέργειας του διαγωνισμού, εκτός αν ορίζεται διαφο¬ 
ρετικά στη διακήρυξη ή την πρόσκληση, καθώς και για 
τον χρόνο που αποδέχθηκαν να παρατείνουν την προ¬ 
σφορά τους. 

8. Προσφορά που ορίζει χρόνο ισχύος μικρότερο του 
προβλεπομένου από την διακήρυξη απορρίπτεται ως 
απαράδείαη. 

9. Η ισχύς της προσφοράς μπορεί να παρατείνεται 
εφόσον ζητηθεί από την Υπηρεσία, πριν από τη λήξη 
της, κατ’ ανώτατο όριο για χρονικό διάστημα ίσο με το 
προβλεπόμενο από τη διακήρυξη. Μετά τη λήξη του 
παραπάνω ανωτάτου ορίου χρόνου παράτασης ισχύος 
της προσφοράς, ματαιώνονται τα αποτελέσματα του 
διαγωνισμού. 

Άρθρο 11 
Προσφερόμενη τιμή 

1. Με την προσφορά η τιμή του προς προμήθεια υλι- , 
κού δίνεται ανά μονάδα, όπως καθορίζεται στη διακή¬ 
ρυξη. Στην τιμή περιλαμβάνονται οι τυχόν υπέρ τρίτων 
κρατήσεις, ως και κάθε άλλη επιβάρυνση εκτός από 
τον Φ.Π.Α., για παράδοση του υλικού στον τόπο και με 
τον τρόπο που προβλέπει η διακήρυξη. 

2. Η προσφερόμενη τιμή δίνεται σε δραχμές ή συ¬ 
νάλλαγμα σύμφωνα με τα καθοριζόμενα από την διακή¬ 
ρυξη. Οι τιμές σε συνάλλαγμα εκφράζονται στο νόμι¬ 
σμα της Χώρας προέλευσης του υλικού ή σε δολλάρια 
Η.Π.Α. ή στο νόμισμα που καθορίζεται σε εμπορική 
συμφωνία που υπάρχει μεταξύ της Ελλάδος και της 
Χώρας προέλευσης του υλικού. Με την ισχύουσα επί¬ 
σημη τιμή πώλησης σε δραχμές του νομίσματος τούτου 
γίνεται και η σύγκριση της προσφοράς. 

3. Όταν από την διακήρυξη καθορίζεται ότι η προ¬ 
σφερόμενη τιμή θα είναι σε δραχμές, προσφορά που 
δίδει τιμή σε συνάλλαγμα ή με ρήτρα συναλλάγματος 
απορρίπτεται ως απαράδεκτη; Επίσης όταν από τη δια¬ 
κήρυξη καθορίζεται ότι η προσφερόμενη τιμή θα είναι 
σε συνάλλαγμα, προσφορά για εγχώριο προϊόν θα δίδει 
τιμή σε δραχμές, διαφορετικά απορρίπτεται ως απαρά¬ 
δεκτη. 

4. Εφόσον από τη διακήρυξη προβλέπεται οι τιμές να 
προσφέρονται σε συνάλλαγμα, για την σύγκριση των 
προσφορών μετατρέπονται σε δραχμές, με βάση την 
ισχύουσα-επίσημητιμή-πώλησης-σε-δραχμές-του-συ— 
ναλλάγματος, κατά την ημέρα της διεξαγωγής του δια- 

γωνισμού. 

δ^Προσφρρά που θέτει όρο αναπροσαρμογής χωρίς 
αυτό να προβλέπεται από τη διακήρυξη, απορρίπτεται 
ως απαράδεκτη. 

6. Εφόσον από την προσφορά δεν προκύπτει με σα¬ 
φήνεια η π^οσφερόμενη τιμή, η προσφορά απορρίπτε¬ 
ται ως απαράδεκτη με απόφαση του Διοικητικού Συμ¬ 
βουλίου του Οργανισμού ύστερα από γνωμοδότηση του 
αρμόδιου για την αξιολόγηση των προσφορών οργάνου. 
Παρέχεται η δυνατότητα στους προμηθευτές.να προ¬ 
σφέρουν τιμή για ολόκληρη την ποσότητα που προκη¬ 
ρύχθηκε ή για μέρος αυτής. 

Άρθρο 12 

Προέλευση των προσφερομένων υλικών 

1. Οι προμηθευτές υποχρεούνται ανάλογα με τη 
μορφή του διαγωνισμού να αναφέρουν στις αιτήσεις 
συμμετοχής ή στις πρσσφορές τους την Χώρα προέ¬ 
λευσης και κατασκευής των υλικών που προσφέ¬ 
ρουν. 

2. Ο προσφέρων πρέπει να δηλώνει στην προσφορά 
του το εργοστάσιο στο οποίο θα κατασκευάσει τα προ- 
σφερόμενα υλικά καθώς και τον τόπο εγκατάστασής 
του. Εφόσον για την παραγωγή του τελικού προϊόντος 
μεσολαβούν διάφορες φάσεις βιομηχανοποίησης πρέ¬ 
πει να δηλώνεται στην προσφορά το κατά περίπτωση 
εργοστάσιο και ο τόπος εγκατάστασής του, καθώς και 
το ποσοστό συμμετοχής στη διαμόρφωση της τιμής του 
τελικού προϊόντος για κάθε μία από αυτές τις φάσεις. 

3. Κατασκευή του υλικού σε εργοστάσιο άλλο από 
εκείνο που δηλώθηκε στην προσφορά, χωρίς προηγού¬ 
μενη έγκριση της Υπηρεσίας, συνεπάγεται την κήρυξη 
του προμηθευτή έκπτωτου από τη σύμβαση, με τις 
προβλεπόμενες σχετικές κυρώσεις. 

4. Ο νόμιμος εκπρόσωπος του εργοστασίου αυτού 
πρέπει να υποβάλλει δήλωση ότι αποδέχεται να εκτε- 
λέσει την προμήθεια για τον προσφέροντα αν κατακυ¬ 
ρωθεί η προμήθεια σ’ αυτόν υπέρ του οποίου εκδίδει 
την υπεύθυνη δήλωση. 

Άρθρο 13 

Προσόντα και δικαιολογητικά συμμετοχής 

1. Οι δικαιούμενοι συμμετοχής στους διαγωνισμούς, 
πρέπει να ασκούν Εμπορικό ή Βιομηχανικό επάγγελμα 
στην Ελλάδα ή στην Αλλοδαπή. 

2. Οι συμμετέχοντες στους διαγωνισμούς, υποβάλ¬ 
λουν υποχρεωτικά και μαζί με την προσφορά τους τα 
εξής δικαιολογητικά: 

α. Οι Ελληνες πολίτες. 

(1) Εγγύηση συμμετοχής στο διαγωνισμό. 

(2) Απόσπασμα ποινικού μητρώου^ 

(3) Πιστοποιητικό αρμόδιας δικαστικής ή διοικητικής 
αρχής; από το οποίο να προκύπτει ότι δεν τελούν υπό 


πτώχευση, εκκαθάριση, αναγκαστική διαχείριση, πτω¬ 
χευτικό συμβιβασμό ή άλλη ανάλογη κατάσταση. 

(4) Πιστοποιητικό από το οποίο να προκύπτει ότι εί¬ 

ναι ενήμεροι των φορολογικών τους υηοχρεώοεων κα¬ 
θώς και των υποχρεώσεών τους για τις ειαφορές κοι¬ 
νωνικής ασφάλισης κατά τον χράνο διενέργειας του 
διαγωνισμού., , - 

(5) Πιστοποιητικό του οικείου Επιμελητηρίου, με το 
οποίο θα πιστοποιείται η εγγραφή τους σ’ αυτό που θα 
έχει εκδοθεί το πολύ τρεις (3) μήνες πριν από την διε¬ 
νέργεια του διαγωνισμού. 

β. Οι αλλοδαποί. 

(1) Εγγύηση συμμετοχής στο διαγωνιομό. 

(2) Απόσπασμα ποινικού μητρώου. 

(3) Πιστοποιητικό της αρμόδιας κατά περίπτωση 
διοικητικής ή δικαστικής αρχής της Χώρας εγκατάστα¬ 
σής τους, από το οποίο να προκύπτει ότι δεν συντρέ¬ 
χουν οι περιπτώσεις (3) και (4) του εδαφίου α της παρα¬ 
γράφου αυτής. 

(4) Πιστοποιητικό της αρμόδιας αρχής της Χώρας 
εγκατάσταοής τους, περί εγγραφής τους στα μητρώα 
του οικείου Επιμελητηρίου ή σε ισοδύναμους επαγγελ¬ 
ματικούς καταλόγους.. 

γ. Τα Νομικά Πρόσωπα (ημεδαπά ή αλλοδαπά). 

(1) Όλα τα παραπάνω δικαιολογητικά των εδαφίων 
(α) και (β) εκτός από το απόσπασμα ποινικού μητρώου . 

(2) ισολογισμός των δύο (2) τελευταίων ετών. 

δ. Οι Συνεταιρισμοί 

(1) Εγγύηση συμμετοχής στον διαγωνισμό. 

(2) Βεβαιώσεις εποπτεύουσας αρχής ότι ο Συνεταιρι¬ 
σμός λειτουργεί νομίμως. 

(3) Πιστοποιητικό αρμόδιας δικαστικής ή διοικητικής 
αρχής από το οποίο προκύπτει ότι δεν συντρέχουν οι 
περιπτώσεις (3) και (4) του εδαφίου α της παραγράφου 
αυτής. 

ε. Οι Ενώσεις προμηθευτών. 

Υποβάλλουν κοινή προσφορά με όλα τα παραπάνω 
κατά περίπτωση δικαιολογητικά για κάθε προμηθευτή 
που συμμετέχει στην Ένωση. 

Άρθρο 14 

Αξιολόγηση προσφορών 

Κριτήριο για την κατακύρωση της προμήθειας και την 
τελική επιλογή του προμηθευτή θα αποτελεί για τον 
Οργανισμό είτε η χαμηλότερη τιμή είτε η συμφερότερη 
προσφορά. . 

1. Όταν για την τελική επιλογή του προμηθευτή κρι¬ 
τήριο είναι μόνο η χαμηλότερη τιμή, θα λαμβάνεται 
υπόψη η συμφωνία της προσφοράς προς τους όρους 
και τις τεχνικές προδιαγραφές της διακήρυξης, ο αντα¬ 
γωνισμός που αναπτύχθηκε, η προσφερόμενη^τιμή σε 
σχέση με τις τιμές που προσφέρθηκαν σε προηγούμε¬ 
νους διαγωνισμούς και η τρέχουσα στην,αγορά τιμή για 

όμοιο ή παρεμφερές υλικό, καθώς επίσης και κάθε 
άλλο κατά την κρίση της Επιτροπής Προμηθειών ουσι¬ 
ώδες στοιχείο, από το οποίο να εξασφαλίζεται η καλή 
εκτέλεση της προμήθειας. 

Η κατακύρωση τελικά γίνεται στον προμηθευτή του 
οποίου η προσφορά είναι αποδεκτή με βάση τους κα¬ 
θοριζόμενους στις τεχνικές προδιαγραφές και τη δια¬ 
κήρυξη ουσιώδεις όρους, που προσφέρει τη χαμηλό¬ 
τερη τιμή σύγκρισης. Ισότιμες θεωρούνται οι προσφο¬ 
ρές με την αυτή ακριβώς τιμή σύγκρισης, που είναι επι¬ 
πλέον σύμφωνες με τους όρους και τις τεχνικές προ¬ 
διαγραφές της διακήρυξης και της πρόσκλησης. 

2. Οταν για την τελική επιλογή του προμηθευτή κρι¬ 
τήριο είναι η συμφερότερη προσφορά, λαμβάνεται 
υπόψη η τιμή, ο χρόνος παράδοσης των υλικών, η ποιό¬ 
τητα των υλικών με βάση τις τεχνικές προδιαγραφές 
της διακήρυξης, η απαιτούμενη ιδιαίτερη ικανότητα, 
πείρα, ειδικότητα και ο απαιτούμενος εξοπλισμός του 
προμηθευτή οι όροι πληρωμής, το κόστος εγκατάστα¬ 
σης, λειτουργίας και συντήρησης, η παρεχόμενη εγγύ¬ 
ηση καλής λειτουργίας ή διατήρησης ή εξυπηρέτησης 
μετά την πώληση και η τεχνική βοήθεια εκ μέρους του 
προμηθευτή η.σχέση κόστους - αποδοτικότητας ή και 
άλλα στοιχεία ανάλογα με τη φύση των υπό προμήθεια 
υλικών ή και των ιδιαίτερων αναγκών του Ο.Π.Α.Π.. Ο 
συντελεστής βαρύτητας των στοιχείων καθώς και η 
κλίμακα βαθμολόγησής τους καθορίζονται εκάστοτε 
και κατά περίπτωση από το Διοικητικό Συμβούλιο. 

Η κατακύρωση τελικά γίνεται στον εντός των όρων 
και τεχνικών προδιαγραφών της διακήρυξης και της 
πρόσκλησης προμηθευτή του οποίου η προσφορά κρί- 
θηκε με τα παράπανω στοιχεία ως η πλέον συμφέ- 
ρουσα. Ισοδύναμες θεωρούνται οι προσφορές που 
κατά την παραπάνω αξιολόγηση δίνουν το αυτό αποτέ¬ 
λεσμα. 

Άρθρο 15 

Αποτελέσματα διαγωνισμού · 

1. Η Επιτροπή Προμηθειών με γνωμοδότησή της 
μπορεί να προτείνει στο Διοικητικό Συμβούλιο: 

α. Κατακύρωση της προμήθειας για ολόκληρη ή με¬ 
γαλύτερη ή μικρότερη ποσότητα κατά ποσοστό στα 
εκατό, που θα καθορίζεται στη διακήρυξη. Το ποσοστό 
αυτό δέν μπορεί να υπερβαίνει το 30% στη περίπτωση 
μεγαλύτερης ποσότητας ή το 50% στην περίπτωση μι¬ 
κρότερης ποσότητας. Για κατακύρωση μέρους της πο¬ 
σότητας κάτω του καθοριζόμενου από τη διακήρυξη 
ποσοστού, απαιτείται προηγούμενη αποδοχή από τον 
προμηθευτή. 

β. Ματαίωση των αποτελεσμάτων του διαγωνισμού 
και επανάληψή του με τροποποίηση ή μή των όρων και 
των τεχνικών προδιαγραφών, 
γ. Συνέχιση του διαγωνισμού με υποβολή νέων έγ¬ 


γραφων προσφορών, χωρίς τροποποίηση των όρων και 
των τεχνικών προδιαγραφών της διακήρυξης ή της 
πρόσκλησης. 

δ. Την κατανομή της προς προμήθεια ποσότητας, 
εφόσον πρόκειται για διαιρετό υλικό, μεταξύ περισσο¬ 
τέρων μειοδοτών με ισότιμες ή ισοδύναμες προσφορές 
ή τη διενέργεια κλήρωσης μεταξύ αυτών για την επι¬ 
λογή του προμηθευτή. Εφόσον το υλικό δεν είναι διαι¬ 
ρετό ο προμηθευτής επιλέγεται με κλήρωση. 

ε. Ματαίωση της προμήθειας. 

2. Η τελική απάφαση για την κατακύρωση της προ¬ 
μήθειας ανήκει αποκλειστικά στο Διοικητικό Συμβού¬ 
λιο. 

Άρθρο 16 

Συνέχιση διαγωνισμού 

1. Οταν ο διαγωνισμός αποτύχει ή κριθεί ασύμφορο 
το αποτέλεσμά του και η προμήθεια κρίνεται επεί¬ 
γουσα, ο διαγωνισμός μπορεί να συνεχιστεί με την υπο¬ 
βολή νέων εγγράφων προσφορών από τους αρχικά 
συμμετασχόντες, οι οποίοι αξιολογήθηκαν, χωρίς τρο¬ 
ποποίηση των όρων και των τεχνικών προδια/ραφών 
της διακήρυξης. 

2. Για την συνέχιση του διαγωνισμού απαιτείται από¬ 
φαση του Διοικητικού Συμβουλίου του Ο.Π.Α.Π., 
ύστερα από γνωμοδότηση της Επιτροπής Προμηθειών. 
Με την απόφαση αυτή καθορίζεται και η ημερομηνία 
και ώρα της συνέχισης του διαγωνισμού. 

Άρθρο 17 

Ανακοίνωση κατακύρωσης - ανάθεσης 

1. Στον προμηθευτή στον οποίο έγινε κατακύρωση ή 
ανάθεση της προμήθειας από το Διοικητικό Συμβούλιο, 
αποστέλλεται σχετική ανακοίνωση που περιλαμβάνει 
τουλάχιστον τα παρακάτω στοιχεία: 

α. Το είδος. 

β. Τη ποσότητα. 

γ. Τη τιμή. 

δ. Τα στοιχεία της απόφασης τελικής έγκρισης, όπου 
αυτό απαιτείται. 

ε. Τη προθεσμία υπογραφής της σύμβασης. 

2. Με την ανακοίνωση η σύμβαση θεωρείται ως συ- 
ναφθείσα, το δε έγγραφο της σύμβασης που ακολου¬ 
θεί έχει αποδεικτικό μόνο χαρακτήρα. 

3.0 προμηθευτής στον οποίο κατακυρώθηκε ή ανα¬ 
τέθηκε η προμήθεια, υποχρεούται να προσέλθει μέσα 
σε δέκα (10) ημέρες από την ημερομηνία κοινοποίησης 
της ανακοίνωσης, για την υπογραφή της σχετικής σύμ¬ 
βασης, προσκομίζοντας και τη προβλεπόμενη εγγύηση 
καλής εκτέλεσης αυτής. 

4. Εάν ο προμηθευτής στον οποίο κατακυρώθηκε η 
προμήθεια και έγινε η σχετική ανακοίνωση, δεν προ- 
σέλθει στην πιο πάνω προθεσμία να υπογράψει τη σύμ- 

βάση, κηρύσσεται έκπτωτος. 

Άρθρο 18 

Συμβάσεις 

1. Μετά την ανακοίνωση κατακύρωσης ή ανάθεσης 
καταρτίζεται από τη Διεύθυνση Περιουσίας η σχετική 
σύμβαση που υπογράφεται και από τα δύο συμβαλλό¬ 
μενα μέρη και προσυπογράφεται από την Νομική Υηη- 
ρεσία του Ο.Π.Α.Π.. 

2. Η σύμβαση περιλαμβάνει όλα τα στοιχεία της προ¬ 
μήθειας και τουλάχιστον τα εξής: 

α. Το τόπο και χρόνο υπογραφής της σύμβασης, 
β. Τα συμβαλλόμενα μέρη, 
γ. Τα πράς προμήθεια υλικά και τη ποσότητα, 
δ. Την τιμή. 

ε. Τον τόπο, χρόνο και τρόπο παράδοσης των υλικών, 
στ. Τις τεχνικές προδιαγραφές των υλικών, 
ζ. Τις προβλεπόμενες εγγυήσεις, 
η. Τις προβλεπόμενες ποινικές ρήτρες, 
θ. Τον τρόπο επίλυσης των τυχόν διαφορών. 

I. Τον τρόπο πληρωμής. 

ια. Τον τρόπο αναπροσαρμογής του συμβατικού τι¬ 
μήματος, εφόσον προβλέπεται αναπροσαρμογή. 

3. Το κείμενο της σύμβασης κατισχύει κάθε άλλου 
κειμένου, όπως προσφορά, διακήρυξη και απόφαση 
κατακύρωσης ή ανάθεσης. 

Άρθρο 19 
Απευθείας ανάθεση 

1. Προμήθεια με απευθείας ανάθεση μπορεί να γίνει 
εάν συντρέχει μία από τις πιό κάτω περιπτώσεις: 

α) Αν κατά την διενέργεια του διαγωνισμού δεν υπο¬ 
βλήθηκε προσφορά ή αν οι προσφορές που υποβλήθη¬ 
καν κρίθηκαν απαράδεκτες εφόσον οι αρχικοί όροι της 
διακήρυξης δεν μεταβάλλονται ουσιωδώς. 

β) Όταν για τεχνικούς ή καλλιτεχνικούς λόγους ή για 
λόγους που σχετίζονται με την προστασία δικαιωμάτων 
αποκλειστικότητας τα προς προμήθεια υλικά κατα¬ 
σκευάζονται ή παραδίδονται μόνο από ορισμένο προ¬ 
μηθευτή. 

γ) Όταν τα είδη κατασκευάζονται αποκλειστικά για 
σκοπούς έρευνας, πειραμάτων, μελετών και προτύπων 
εφαρμογής. 

δ) Όταν στα πλαίσια ερευνητικών κατασκευών κρι- 
θεί σκόπιμο ότι υλικά που παράγονται σε πειραματικό 
στάδιο πρέπει να ανατεθούν στις συμμετέχουσες στην 
πειραματική κατασκευή επιχειρήσεις; 

ε) Όταν για λόγους επείγουσας ανάγκης, που οφεί¬ 
λεται σε απρόβλεπτες καταστάσεις δεν είναι δυνατό να 
τηρηθούν οι προθεσμίες που προβλέπονται από τον 
παρόντα κανονισμό προμηθειών. 

στ) Για συμπληρωματικές προμήθειες από τον αρ¬ 
χικό προμηθευτή εφόσον η αλλαγή του θα υποχρέωνε 


τον ενδιαφερόμενο φορέα να αγοράσει υλικά με δια¬ 
φορετικά τεχνικά χαρακτηριστικά που θα ήταν ασυμβί¬ 
βαστα ή θα προκαλούσαν δυσανάλογες τεχνικές δυ¬ 
σχέρειες ή οικονομικές επιβαρύνσεις στην λειτουργία 
ή συντήρησή τους. 

ζ) Όταν η προμήθεια των υλικών κρίνεται σκόπιμο να 
ανατεθεί σε σωφρονιστικά ιδρύματα, ιδρύματα νεότη¬ 
τας, εκπαιδευτικά, ερευνητικά ή παρόμοια ιδρύματα. 

η) Οταν πρόκειται για υπόθεση που αφορά απόρρητα 
του Κράτους, 

Ο χαρακτηρισμός ως κρατικού απόρρητου δίνεται με 
προηγούμενη απόφαση του Πρωθυπουργού, ή όταν η 
εκτέλεση των προμηθειών πρέπει να συνοδεύεται από 
ειδικά μέτρα ασφάλειας με βάση νόμο, κανονισμό ή 
διοικητική πράξη ή όταν έτσι απαιτούν βασικά συμφέ¬ 
ροντα της ασφάλειας του Κράτους. 

θ) Όταν η προμήθεια υλικών και υπηρεσιών παρου¬ 
σιάζει ιδιαιτερότητες και δεν υπάρχουν στοιχεία κρίσης 
δυνάμενα να προσδιοριστούν' επαρκώς σε διακή¬ 
ρυξη. 

2. Προκειμένου να ακολουθηθεί η διαδικασία της 
απευθείας ανάθεσης απαιτείται απόφασή του αρμό¬ 
διου για την διοίκηση του φορέα οργάνου (Διοικητικό 
Συμβούλιο) με την οποία παρέχεται η σχετική έγκριση. 

Άρθρο 20 „ 

Κήρυξη προμηθευτή εκπτώτου 

1. Ο προμηθευτής που δεν προσέρχεται μέσα στην 
προθεσμία που του ορίστηκε να υπογράψει την σχετική 
σύμβαση, κηρύσσεται υποχρεωτικά έκπτωτος.από την 
κατακύρωση ή ανάθεση που έγινε στο όνομά, του και 
από κάθε δικαίωμα που απορρέει από αυτή, με από¬ 
φαση του Διοικητικού Συμβουλίου του Ο.Π.Α.Π. 
ύστερα από γνωμοδότηση του αρμόδιου οργάνου. 

2. Με την ίδια διαδικασία ο προμηθευτής κηρύσσεται 
υποχρεωτικά έκπτωτος από τη σύμβαση και από κάθε 
δικαίωμά του που απορρέει απ’ αυτή, εφόσον δεν φόρ¬ 
τωσε, παρέδωσε ή αντικατέστησε τα συμβατικά υλικά, 
μέσα στο συμβατικό χρόνο ή στο χρόνο παράτασης που 
του δόθηκε. 

3. Ο προμηθευτής δεν κηρύσσεται έκπτωτος από 
την κατακύρωση ή ανάθεση ή τη σύμβαση, όταν: 

α) Η σύμβαση δεν υπογράφηκε ή το υλικό δεν φορ¬ 
τώθηκε ή παραδόθηκε ή αντικαταστάθηκε με ευθύνη 
του Οργανισμού. 

β) Συντρέχουν λόγοι ανωτέρας βίας. 

4. Με την απόφαση κήρυξης προμηθευτή εκπτώτου 
από τη σύμβαοη μπορεί να του παρασχεθεί η δυνατό¬ 
τητα παράδοσης του υλικού μέχρι την προηγούμενη 
της ημερομηνίας διενέργειας του διαγωνισμού που γί¬ 
νεται σε βάρος του, πέραν της οποίας ουδεμία παρά¬ 
δοση ή αντικατάσταση απορριφθέντος υλικού γίνεται 
δεκτή. 

5. Στον προμηθευτή που κηρύσσεται έκπτωτος από 
την κατακύρωση, ανάθεση ή σύμβαση, επιβάλλονται με 
απόφαση του Διοικητικού Συμβουλίου του Ο.Π.Α.Π. 
ύστερα από γνωμοδότηση του αρμόδιου οργάνου, 
αθροιστικά ή διαζευτικά, οι παρακάτω κυρώσεις: 

α) Κατάπτωση ολική ή μερική της εγγύησης συμμε¬ 
τοχής ή καλής εκτέλεσης της σύμβασης κατά περί¬ 
πτωση. 

β) Προμήθεια του υλικού σε βάρος του εκπτώτου 
προμηθευτή είτε από τους υπόλοιπους προμηθευτές 
που είχαν λάβει μέρος στον διαγωνισμό ή είχαν κληθεί 
για απ’ ευθείας ανάθεση είτε με διενέργεια διαγωνι¬ 
σμού είτε με απ’ ευθείας αγορά. Κάθε άμεση ή έμμεση 
προκαλούμενη ζημία του Ο.Π.Α.Π. ήτο τυχόνδιαφέρον 
που θα προκύψει, καταλογίζεται σε βάρος του εκπτώ¬ 
του προμηθευτή. Ο καταλογισμός αυτός γίνεται ακόμη 
και στην περίπτωση που δεν πραγματοποιείται νέα 
προμήθεια του υλικού, κατά τα παραπάνω οριζόμενα. 
Στην περίπτωση αυτή, ο υπολογισμός του καταλογιζό- 
μενου ποσού γίνεται με βάση κάθε στοιχείο, κατά την 
κρίση του αρμόδιου και με βάση τις αρχές της καλής πΐ- 
σπις και των συναλλακτικών ηθών. 

γ) Προσωρινός ή διαρκής αποκλεισμός του προμη¬ 
θευτή από τις προμήθειες του δημόσιου τομέα. 

δ) Καταλογισμός στον προμηθευτή ποσού ίοου με το 
10% της αξίας των υλικών για τα οποία κηρύχθηκε έκ¬ 
πτωτος όταν του δόθηκε το δικαίωμα να παραδώσει τα 
υλικά μέχρι την προηγούμενη της ημερομηνίας διενέρ¬ 
γειας του διαγωνισμού, ανεξάρτητα εάν τελικά έκανε ή 
όχι χρήση του δικαιώματος αυτού. 

ε) Η είσπραξη εντόκως της τυχόν προκαταβολής που 
χορηγήθηκε στον έκπτωτο από την σύμβαση προμη¬ 
θευτή είτε από ποσό που τυχόν δικαιούται να λάβει είτε 
με κατάθεση του ποσού από τον ίδιο είτε με κατά¬ 
πτωση της εγγύησης προκαταβολής. Ο υπολογισμός 
των τόκων γίνεται από την ημερομηνία λήψης της προ¬ 
καταβολής από τρν προμηθευτή μέχρι την ημερομηνία 
έκδοσης της απόφασης κήρυξής του ως εκπτώτου, με 
το ισχύον κάθε φορά ανώτατο όριο επιτοκίου για τόκο 
από δικαιοπραξία, από την ημερομηνία δε αυτή και μέ¬ 
χρι της επιστροφής της με το ισχύον κάθε φορά επιτό¬ 
κιο για τόκο υπηρημερίας. 

6. Σε περίπτωση που η προμήθεια υλικού σε βάρος 
εκπτώτου προμηθευτή γίνεται με τροποποίηση όρων ή 
τεχνικών προδιαγραφών της κατακύρωσης, της ανάθε¬ 
σης ή της σύμβασης, από τις οποίες κηρύχθηκε έκπτω- 

, τος κατά περίπτωση, κατά τον υπολογισμό του διαφέ- 
ροντος σε βάρος του λαμβάνεται υπόψη η διαφορά που 
τυχόν προκύπτει από την τροποποίηση των σχετικών 
όρων ή τεχνικών προδιαγραφών, η οποία συμψηφίζεται 
με το προς καταλογισμό ποσό. . 


Άρθρο 21 

Διαφημιστική καμπάνια 

Οι διακηρύξεις και οι συμβάσεις που αφορούν την 
διαφημιστική προβολή του Ο.Π.Α.Π., ουντάσσονται 
από το αρμόδιο Τμήμα Δημοσίων Σχέσεων σε συνεργα¬ 
σία με την Διεύθυνση περιουσίας και προσυπογράφο¬ 
νται από την Νομική Υηηρεσία. Την-επιμέλεια και την 
ευθύνη της εκτέλεσης των συμβάσεων αυτών έχει το 
Τμήμα Δημοσίων Σχέσεων. 

Άρθρο 22 
Εγγυήσεις 

1. Εγγύηση συμμετοχής στον διαγωνισμό, 
α) Η εγγύηση αυτή εκδίδεται υπέρ του συμμετέχο- 
ντος για ποσό που αντιστοιχεί σε ποσοστό 5% επί της 
συνολικής προϋπολογισθείσης δαπάνης εκτός εάν ορί¬ 
ζεται διαφορετικό ποσοστό στην διακήρυξη ή την πρό¬ 
σκληση. Το ποσοστό αυτό μειώνεται στο μισό όταν η 
προσφορά υποβάλλεται από Μ.Μ.Ε. ή τις ενώσεις 
τους, παραγωγικούς αστικούς συνεταιρισμούς ή τις 
ενώσεις τους, ενώσεις Μ.Μ.Ε. και παραγωγικούς αστι¬ 
κούς συνεταιρισμούς καθώς και ενώσεις προμηθευτών 
που αποτελούνται από Μ.Μ.Ε. Το ίδιο ισχύει και όταν η 
προσφορά υποβάλλεται από ενώσεις προμηθευτών 
που αποτελούνται από Μ.Μ.Ε. ή παραγωγικούς αστι¬ 
κούς συνεταιρισμούς στις οποίες μετέχουν καί επιχει¬ 
ρήσεις του εσωτερικού ή του εξωτερικού, είτε μεγαλύ¬ 
τερου μςγέθους είτε με μη μεταποιητική δραστηριό¬ 
τητα με την προϋπόθεση ότι οι εργασίες που θα εκτε- 
λεσθούν από τις Μ.Μ.Ε. ή τους παραγωγικούς αστι¬ 
κούς συνεταιρισμούς αντιπροσωπεύουν ποσοστό με¬ 
γαλύτερο από 50% της τιμής προσφοράς. Στην περί¬ 
πτωση αυτή απαιτείται η προσκόμιση μαζί με την προ¬ 
σφορά μέσα σε δέκα πέντε (15) ημέρες το αργότερο 
από την ημερομηνία διενέργειας του διαγωνισμού, πι¬ 
στοποιητικού σκοπιμότητας από τον ΕΟΜΜΕΧ. 

β) Οταν ο διαγωνισμός αφορά διάφορα υλικά και επι¬ 
τρέπεται από την διακήρυξη η προσφορά μερικών από 
αυτά, γίνεται δεκτή προσφορά και στην περίπτωση που 
η εγγύηση δεν καλύπτει τα προβλεπόμενο ποσοστό 
της αξίας όλων των προσφερομένων υλικών, αρκεί 
αυτή να καλύπτει το ποσοστό που αναλογεί στην αξία 
του ελάχιστου αριθμού υλικών που προβλέπεταί από 
την διακήρυξη η δε κατακύρωση περιορίζεται στα υλικά 
που καλύπτονται από την εγγύηση. , 
γ) Προσφορά της οποίας η εγγύηση δεν καλύπτει την 
προβλεπόμενη κατά την ανωτέρω αξία, μπορεί να γίνει 
δεκτή εφόσον η εγγύηση υπολείπεται μέχρι ποσοστό 
5%. 

δ) εγγύηση δεν απαιτείται στον πρόχειρο διαγωνι¬ 
σμό. 

ε) Εγγύηση μπορεί να ζητηθεί και στην περίπτωση 

αντιμετώπισης προμήθειας με την διαδικασία της απ’ 
ευθείας ανάθεσης. 

στ) Η εγγύηση συμμετοχής που αφορά τον προμη¬ 
θευτή στον οποίο κατακυρώθηκε ή ανατέθηκε η προ¬ 
μήθεια, επιστρέφεται μετά την κατάθεση της προβλε- 
πόμενης εγγύησης καλής εκτέλεσης και μέσα σε πέντε 

(5) ημέρες από την υπογραφή της σύμβασης. Οι εγγυή¬ 
σεις των λοιπών προμηθευτών που έλαβαν μέρος στον 
διαγωνισμό επιστρέφονται μέσα σε πέντε (5) ημέρες 
από την ημερομηνία ανακοίνωσης κατακύρώσης ή ανά¬ 
θεσης. 

ζ) Οι εγγυήσεις ανεξάρτητα από το όργανο που τις 
εκδίδει και τον τύπο που περιβάλλονται, πρέπει απα¬ 
ραίτητα να περιλαμβάνουν και τα ακόλουθα: 

(1) Την ημερομηνία έκδοσης. 

(2) Τον εκδότη. 

(3) Την υπηρεσία προς την οποία απευθύνεται. 

(4) τον αριθμό της εγγύησης. 

(5) Το ποσόν που καλύπτει η εγγύηση. 

(6) Την πλήρη επωνυμία και τη διεύθυνση του προ¬ 
μηθευτή υπέρ του οποίου εκδίδεται η εγγύηση. 

(7) Την σχετική διακήρυξη, την ημερομηνία διαγωνι¬ 
σμού και τα προς προμήθεια υλικά. 

(8) Οτι η εγγύηση παρέχεται ανέκκλητα και ανεπιφύ¬ 
λακτα, ο δέ εκδότης παραιτείται του δικαιώματος της 
διαιρέσεως και διζήσεως. 

(9) Ότι το ποσό της εγγύησης τηρείται στην διάθεση 
της υπηρεσίας που έχει συνάψει τη σύμβαση και ότι θα 
καταβληθεί ολικά ή μερικά χωρίς καμμία από μέρος του 
εκδότη αντίρρηση ή ένσταση και χωρίς να ερευνηθεί το 
βάσιμο ή μη της απαίτησης, μέσα σε τρείς (3) ημέρες 
από απλής έγγραφης ειδοποίησης. 

(10) Ότι σε περίπτωση κατάπτωσης της εγγύησης, 
το ποσό της κατάπτωσης υπόκειται σε πάγιο τέλος 
χαρτοσήμου. 

(11) Την ημερομηνία λήξης της ισχύος της εγγύησης. 
(Η εγγύηση πρέπει να ισχύει τουλάχιστον επί ένα (1) 
μήνα μετά τη λήξη του χρόνου της προσφοράς που 
ζητά η διακήρυξη). 

(12) Ότι ο εκδότης της εγγύησης υποχρεούται να 
προβεί στην παράταση της ισχύος της εγγύησης 
ύστερα από απλό έγγραφο της υπηρεσίας που διενερ¬ 
γεί τον διαγωνισμό. 

Το σχετικό αίτημα πρέπει να γίνει πρίν από την ημε¬ 
ρομηνία λήξης της εγγύησης. 

η) Προσφορές χωρίς εγγύηση ή χωρίς την προσή¬ 
κουσα κατά τα ανωτέρω εγγύηση, απορρίπτονται ως 
απαράδεκτες και δεν λαμβάνονται υπόψη. 

2. Εγγύηση καλής εκτέλεσης της σύμβασης. 

α) Ο προμηθευτής σταν οποίο έγινε η κατακύρωση ή 
ή ανάθεση, υποχρεούται να καταθέσει εγγύηση καλής 
εκτέλεσης των όρων της σύμβασης, το ύψος της 
οποίας αντιστοιχεί σε ποσοστό 10% της συνολικής 


συμβατικής αξίας, χωρίς τον Φ.Π.Α. εκτός αν ορίζεται 
διαφορετικά στην διακήρυξη ή την πρόσκληση. 

β) Εγγύηση δεν απαιτείται στον πρόχειρο διαγωνι¬ 
σμό. 

γ) Η εγγύηση κατατίθεται πρό ή κατά την υπογραφή 
της σύμβασης. 

δ) Οι εγγυήσεις ανεξάρτητα από το όργανο που τις 
εκδίδει και τον τύπο που περιβάλλονται, πρέπει απα¬ 
ραίτητα να περιλαμβάνουν τα ακόλουθα: 

(1) Την ημερομηνία έκδοσης. 

(2) Τον εκδότη. 

(3) Την υπηρεσία προς την οποία απευθύνεται. 

(4) Τον αριθμό της εγγύησης. 

(5) Το ποσόν που καλύπτει η εγγύηση. 

(6) Την πλήρη επωνυμία και τη διεύθυνση του προ¬ 
μηθευτή υπέρ του οποίου εκδίδεται η εγγύηση. 

(7) Τον αριθμό τής σχετικής σύμβασης και τα προς 
προμήθεια υλικά. 

(8) Ότι η εγγύηση παρέχεται ανέκκλητα και ανεπι¬ 
φύλακτα ο δε εκδότης παραιτείται του δικαιώματος της 
διαιρέσεως και διζήσεως. 

(9) Ότι το ποσόν της εγγύησης τηρείται στην διά¬ 
θεση της υπηρεσίας που έχει συνάψει τη σύμβαση και 
ότι θα καταβληθεί ολικά ή μερικά χωρίς καμμία από μέ¬ 
ρος του εκδότη αντίρρηση ή ένσταση και χωρίς να 
ερευνηθεί το βάσιμο ή μή της απαίτησης, μέσα σε τρείς 
(3) ημέρες από απλής έγγραφης ειδοποίησης. ^ 

(10) Ότι σε περίπτωση κατάπτωσης της εγγύησης, 
-το ποσό της κατάπτωσης υπόκειται σε πάγιο τέλος 

χαρτοσήμου. 

(11) Την ημερομηνία λήξης της.ισχύος της εγγύησης 
(ο χρόνος ισχύος της εγγύησης πρέπει να είναι μεγαλύ¬ 
τερος από τον συμβατικό χρόνο φόρτωσης ή παράδο¬ 
σης, κατά τον χρόνο που με βάση τη σύμβαση ο αγορα¬ 
στής υποχρεούται να παραλάβει τα υλικά πλέον δύο (2) 
μήνες. 

(12) Ότι ο εκδότης της εγγύησης υποχρεούται να 
προβεί στην παράταση της ισχύος, της εγγύησης 
ύστερα από απλό έγγραφο της υπηρεσίας που διενερ¬ 
γεί τον διαγωνισμό. 

Το σχετικό αίτημα πρέπει να γίνει πρίν από την ημε¬ 
ρομηνία λήξης της εγγύησης. . 

ε) Η εγγύηση επιστρέφεται μετά την οριστική ποσο¬ 
τική και ποιοτική παραλαβή του υλικού και ύστερα από 
την εκκαθάριση των τυχόν απαιτήσεων από τους δύο 
συμβαλλόμενους. Σε περίπτωση που το υλικό είναι 
διαιρετό και η παράδοση γίνεται, σύμφωνα με την σύμ¬ 
βαση, τμηματικά, η εγγύηση αποδεσμεύεται σταδιακά, 
ύστερα από γνωμοδότηση του αρμόδιου οργάνου, κατά 
το ποσόν που αναλογεί στην αξία του μέρους της ποσό¬ 
τητας που παραλήφθηκε οριστικά. Εάν στο πρωτό¬ 
κολλο παραλαβής αναφέρονται παρατηρήσεις ή υπάρ¬ 
χει εκπρόθεσμη παράδοση, η παραπάνω σταδιακή 

αποδέσμευση γίνεται μετά την αντιμετώπιση, κατά τα 
προβλεπόμενα, των παρατηρήσεων και του εκπρόθε¬ 
σμου. 

3. Εγγύηση προκαταβολής. 

α) Με την υπογραφή της σύμβασης και εφόσον προ- 
βλέπεται απ’ αυτή, χορηγείται στον προμηθευτή προ¬ 
καταβολή σε ποσοστό μέχρι 30% της συνολικής συμ¬ 
βατικής αξίας χωρίς Φ.Π.Α. Η προκαταβολή χορηγείται 
με κατάθεση ισόποσης εγγύησης που θα περιλαμβάνει 
και τον όρο ότι καλύπτει και την καταβολή τόκων επί 
του ποσού της προκαταβολής σε περίπτωση εκπρόθε¬ 
σμης παράδοσης του υλικού. 

β) Οι εγγυήσεις ανεξάρτητα από το όργανο που τις 
εκδίδει και τον τύπο πόυ περιβάλλονται πρέπει απαραί¬ 
τητα να περιλαμβάνουν και τα ακόλουθα: 

(1) Την ημερομηνία έκδοσης. 

(2) Τον εκδότη. 

(3) Την υπηρεσία προς την οποία απευθύνεται. 

(4) Τον αριθμό της εγγύησης. 

(5) Το ποσόν που καλύπτει η εγγύηση και με τη ρήτρα 
ότι καλύπτονται και οι τόκοι. 

(β) Την πλήρη επωνυμία και τη διεύθυνση του προ¬ 
μηθευτή υπέρ του οποίου εκδίδεται η εγγύηση. 

(7) Τον αριθμό της σχετικής σύμβασης και τα προς 
προμήθεια υλικά. 

(8) Ότι η εγγύηση παρέχεται ανέκκλητα και ανεπι¬ 
φύλακτα, ο δε εκδότης παραιτείται του δικαιώματος 
της διαιρέσεως και διζήσεως. 

(9) Ότι το ποσόν της εγγύησης τηρείται στη διάθεση 
της υπηρεσίας που έχει συνάψει τη σύμβαση και ότι θα 
καταβληθεί ολικά ή μερικά χωρίς καμμία από μέρος του 
εκδότη αντίρρηση ή ένσταση και χωρίς να ερευνηθεί το 
βάσιμο ή μή της απαίτησης, μέσα σε τρεις (3) ημέρες 
από απλής έγγραφης ειδοποίησης. 

(10) Ότι σε περίπτωση κατάπτωσης της εγγύησης, 
το ποσόν της κατάπτωσης υπόκειται σε πάγιο τέλος 
χαρτοσήμου. 

(11) Την ημερομηνία λήξης της ισχύος της εγγύησης 
(ο χρόνος ισχύος της εγγύησης πρέπει να είναι μεγαλύ¬ 
τερος από τον συμβατικό χρόνο φόρτωσης ή παράδο¬ 
σης, κατά τον χρόνο που με βάση τη σύμβαση ο αγορα¬ 
στής υποχρεούται να παραλάβει τα υλικά πλέον δύο (2) 
μήνες). 

(12) Ότι ο εκδότης της εγγύησης υποχρεούται να 
προβεί στην παράταση της ισχύος της εγγύησης 
ύστερα από απλό έγγραφο της υπηρεσίας που διενερ¬ 
γεί τη σύμβαση. 

γ) Η εγγύηση επιστρέφεται μετά την οριστική ποσο¬ 
τική και ποιοτική παραλαβή του υλικού και ύστερα από 
την εκκαθάριση των τυχόν απαιτήσεων από τους δύο 
συμβαλλόμενους. Σε περίπτωση που το υλικό είναι 
διαιρετό και η παράδοση γίνεται, σύμφωνα με τη σύμ¬ 
βαση, τμηματικά, η εγγύηση αποδεσμεύεται σταδιακά 


κατά ποσόν που αναλογεί στην αξία του μέρους της πο¬ 
σότητας που παραλήφθηκε οριοτικά. Εάν στο πρωτό¬ 
κολλο παραλαβής αναφέρονται παρατηρήσεις ή υπάρ¬ 
χει εκπρόθεσμη παράδοση, η παραπάνω σταδιακή 
αποδέσμευση γίνεται μετά την αντιμετώπιση, κατά τα 
προβλεπόμενα, των παρατηρήσεων και του εκπρόθε¬ 
σμου. 

4. Στην περίπτωση ένωσης προμηθευτών οι εγγυή¬ 
σεις περιλαμβάνουν και τον όρο ότι η εγγύηση καλύπτει 
τις υποχρεώσεις όλων των μελών της ένωσης. 

5. Στις περιπτώσεις που από τη διακήρυξη προβλέ- 
πεται εγγύηση καλής λειτουργίας ή διατήρησης, ο προ¬ 
μηθευτής υποχρεούται να καταθέσει χρηματική εγγύ¬ 
ηση, πριν από την έναρξη του χρόνου καλής λειτουρ¬ 
γίας ή διατήρησης, η αξία της οποίας καθορίζεται στη 
διακήρυξη. Η εγγύηση αυτή πρέπει να περιλαμβάνει 
όρους όπως της εγγύησης καλής εκτέλεσης. Ο χρόνος 
ισχύος της εγγύησης πρέπει να είναι μεγαλύτερος από 
τον συμβατικό χρόνο εγγύησης καλής λειτουργίας ή 
διατήρησης κατά τρεις (3) μήνες. 

6. Οι εγγυήσεις υποχρεωτικά συντάσσονται στην Ελ¬ 
ληνική γλώσσα και εκδίδονται από πιστωτικά ιδρύματα 
ή άλλα Νομικά πρόσωπα που έχουν κατά νόμο το δικαί¬ 
ωμα αυτό και λειτουργούν νόμιμα στην Ελλάδα. 

7. Έντοκα γραμμάτια δημοσίου. 

α) Οι τίτλοι των εντόκων γραμματίων του δημοσίου 
γίνονται δεκτοί στην ονομαστική τους αξία, ως εγγύηση 
συμμετοχής στους διαγωνισμούς. 

β) Σε περίπτωση κατάπτωσης της εγγύησης συμμε¬ 
τοχής, γίνεται εκποίηση των εντόκων γραμματίων του 
δημοσίου στην αξία που αντιπροσωπεύουν κατά τον 
χρόνο της εκποίησής τους. 

γ) Η επιστροφή των εντόκων γραμματίων του δημο¬ 
σίου γίνεται με παραλαβή τούτων από τον δικαιούχο ή 
εξουσιοδοτημένο εκπρόσωπό του με την υπογραφή 
σχετικού αποδεικτικού παραλαβής. 

Άρθρο 23 
Ενστάσεις 

1. Ένσταση κατά της διακήρυξης του διαγωνισμού 
υποβάλλεται μέσα στο μισό του χρονικού διαστήματος 
από τη δημοσίευση της διακήρυξης μέχρι την ημέρα 
διενέργειας του διαγωνισμού. Η ένσταση εξετάζεται 
από την Επιτροπή προμηθειών και η σχετική απόφαση 
εκδίδεται το αργότερο πέντε (5) εργάσιμες ημέρες 
πριν από τη διενέργεια του διαγωνισμού. Οι ενιστάμε- 
νοι λαμβάνουν γνώση της σχετικής απόφασης με δική 
τους φροντίδα. 

2. Ενσταση κατά της νομιμότητας της διενέργειας 
του διαγωνισμού ή της συμμετοχής προμηθευτή σ’ αυ¬ 
τόν, υποβάλλεται μέχρι και την επόμενη εργάοιμη 
ημέρα από την ημερομηνία διενέργειάς του. Η ένσταση 
αυτή δεν επιφέρει αναβολή ή διακοπή του διαγωνι- 

σμού, αλλά εξετάζεται κατά την αξιολάγηση των απο¬ 
τελεσμάτων του διαγωνισμού από την Επιτροπή Προ¬ 
μηθειών. Η Επιτροπή Προμηθειών υποβάλλει την εν- 
στάση με αιτιολογημένη γνωμοδότησή της στο Διοικη¬ 
τικό Συμβούλιο του Οργανισμού, το οποίο και αποφαί- 
νεται τελικά. 

3. Η ένσταση κατά της συμμετοχής προμηθευτή σε 
διαγωνισμό, κοινοποιείται υποχρεωτικά από τον ενι- 
στάμενο σ’ αυτόν κατά του οποίου στρέφεται. 

Άρθρο 24 

Σύνθεση επιτροπής προμηθειών 

1. Η σύνθεση της Επιτροπής Προμηθειών καθορίζε¬ 
ται από το Διοικητικά Συμβούλιο ή τον Συντονιστή Διευ¬ 
θυντή με εξουσιοδότηση του Διοικητικού Συμβου¬ 
λίου. 

2. Χρέη Γραμματέα της Επιτροπής Προμηθειών 
εκτελεί υπάλληλος του Οργανισμού, που ορίζεται με 
την ίδια απόφαση πσυ αφορά τον ορισμό των μελών της 
Επιτροπής Προμηθειών. 

Άρθρο 25 

Παράδοση υλικών - επιτροπή παραλαβών 

1. Η Υηηρεσία Προμηθειών παρακολουθεί μετά την 
υπογραφή της σύμβασης με τσν ανάδοχο ή την παρά¬ 
δοση της εντολής προμήθειας, την πορεία του διαγωνι¬ 
σμού και κυρίως την εμπρόθεσμη παράδοση του προ- 
μηθευόμενου είδους. 

2. Η παράδοση του προμηθευόμενου είδους γίνεται 
απαραίτητα στις αποθήκες ή στα γραφεία ταυ Οργανι¬ 
σμού, εκτός εάν αλλιώς συμφωνηθεί, ενώπιον αρμό¬ 
διας γΓ αυτό Επιτροπής Παραλαβών. 

3. Η Επιτροπή Παραλαβών για κάθε παραλαβή με¬ 
λετά τους όρους της διακήρυξης ή της σύμβασης ανά¬ 
λογα με τη περίπτωση. 

4. Η ποσοτική καταμέτρηση των παραλαμβανομένων 
υλικών γίνεται ενώπιον του Προμηθευτή ή του για λο¬ 
γαριασμό του παραδίδοντος εκπροσώπου, κατά τον 
προσφορότερο τρόπο για να εξασφαλισθεί η σωστή 
διαπίστωση της ποσότητας ταυ παραδιδομένου είδαυς. 
Ο εκάστοτε τρόπος καταμέτρησης ανήκει στην κρίση 
της Επιτροπής παραλαβών. 

5. Ο ποιοτικός έλεγχος των παραλαμβανομένων ει¬ 
δών πρέπει να ενεργείται με τή δέουσα προσοχή και 


κυρίως με εμπεριστατωμένη έρευνα για την δυνατό¬ 
τητα χρησιμοποίησης ή μη των παραλαμβανομένων ει¬ 
δών, για τη περίπτωση που θα διαπιστωθούν εκτροπές 
στις τεχνικές προδιαγραφές της διακήρυξης ή της σύμ¬ 
βασης. 

6. Μετά τη ποσοτική και ποιοτική παραλαβή η επι¬ 
τροπή Παραλαβών συντάσσει Πρωτόκολλο Παραλαβής 
που θα αναφέρεται στις παρατηρήσεις της και τις τυχόν 
προτάσεις της σε περίπτωση που θα διαπιστωθούν 
ασυμφωνίες ή παραβάσεις των όρων της διακήρυξης ή 
της σύμβασης. 

Το παραπάνω Πρωτόκολλο Παραλαβής συντάσσεται 
€ΐς 4πλούν όπου το πρωτότυπο παραδίδεται με από¬ 
δειξη στην Διεύθυνση Περιουσίας, το πρώτο αντίγραφο 
στην Διεύθυνση Οικονομικών Υπηρεσιών - μερίμνη της 
Διεύθυνσης Περιουσίας - σαν πρόσθετο δικαιολογη- 
τικό της δαπάνης, το δεύτερο αντίγραφο στον Προμη¬ 
θευτή και το τελευταίο παραμένει στην επιτροπή Πα¬ 
ραλαβών σαν αρχείο. Υπογράφεται δε από όλα τα μέλη 
της Επιτροπής και τον παραδίδοντα Προμηθευτή. Η 
εκτέλεση της πληρωμής του Προμήθευτή πραγματο¬ 
ποιείται μετά τήν ολοκλήρωσή του πρωτοκόλλου καλής 
εκτέλεσης. 

Αν αρνηθεί ο Προμηθευτής την υπογραφή λόγω δια¬ 
φωνιών του επί των παρατήρήσεων της Επιτροπής ή 
άλλων τυχόν λόγων, θα παραμείνει ανυπόγραφο από 
τον Προμήθευτή καί αυτή η άρνηση θα μνημονεύεται 
στο Πρακτικό της Επιτροπής. 

Άρθρο 26 

Επιτροπή εκποίησης άχρηστου υλικού 

Με εισήγηση του Συντονιστή Διευθυντή και από¬ 
φαση του Διοικητικού Συμβουλίου συνιστάται Επιτροπή 
Εκποίησης του αχρήστου υλικού του Οργανισμού. 

Από τις διατάξεις της παρούσας απόφασης δεν προ- 
καλείται δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην εφημερίδα 
της Κυβερνήσεως. 

Αθήνα, 27 Ιουλίου 1993 

ο ΥΦΥΠΟΥΡΓΟΣ 

ΕΥΑΓΓΕΛΟΣ Μ^ΜΑΡΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

22.3211 ΥΡΕΤ ΘΡ 

λειτουργούν καθημερινά από β.ΟΟ' έως 13.00' 

ΡΑΧ 

5234312 



ΧΡΗ ΣΙ ΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Γιο φωτοαντίγραφα ηαλσιών τευχών στην οδό Σολωμού 51 τηλ : 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληρσφσρίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου {8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα αας αηοστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 

Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 
α) Για το Τεύχος Α' Δρχ. 

15.000 

Ποσοστό 5% υπέρ του Ταμείου Αλληλο¬ 
βοήθειας του Προοωπικού (ΤΑΠΕΤ) 

Δρχ. 750 

β) » » » Β' 

» 

30.000 

» 

1.500 

γ) » » » Γ' 

» 

10.000 

» 

500 

δ) » » » Δ' 

» 

30.000 

» 

1.500 

ε) » » » Αναπτυξιακών Πράξεων 

» 

20.000 

» 

1.000 

στ) » » » Ν.Π.Δ.Δ. 

» 

10.000 

» 

500 

ζ) » » » ΠΑΡΑΡΤΗΜΑ 

» 

5.000 

» 

250 

η) » » » Δελτ. Εμπ.8( Βιομ. Ιδ. 

» 

10.000 

» 

500 

,θ) » » » Αν. Ειδικού Δικαστηρίου 

» 

3.000 

» 

150 

ι) » » » Α.Ε. 8ί Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

ΤΟΟ.ΟΟΟ 

» 

5.000 


Πληροφορίες: τηλ. 52.48.320 


ΑΠΟ το ΕΘΝΙΚΟ ΤΥΠΟΓΡΑΦΕΙΟ 



















